Päivärinteen kotipuutarha, ideoita ja ajatuksia puutarhaan ja ruokaan: Marokkolainen kanapiiras
Vuuan pohjalle leivinpaperi, varmuuden vuoksi. Tuota filotaikinaa tulee aika harvoin käytettyä ja muistin taas miksi. Ei mikään ruoka-aine kuivu yhtä nopeasti ja ala lohkeilla joka suuntaan. Reilusti vaan levyjä niin että ovat puoliksi ulkopuolella, täyte sisään ja kansi kiinni. Kaksikymmentä minuuttia n. 175 astetta
Ja kun uuni oli jo lämmin ja junnulla on vesirokko sekä minulla pelkkää aikaa, eikös sitä nyt yhden tiikerikakun jaksa. Tässä tapauksessa vaan valvoa ja auttaa, tarmoa tuntuu keittiöhommiin olevan ja ainakin omasta mielestä mukavampaa kuin lautapelit, askartelu tai piirrettyjen katselu. Ihan onnistunut luomus, käytiinhän sitä kolmen minuutin välein lasin takana kurkkimassa.